Len vám pripnem mikrofón, pane.
Takže mám hovoriť o Persephone Odairovej? To zvládnem.
Bola to geniálna podnikateľka a chcela zachrániť svet.
Kiežby to bola jej jediná slabá stránka.
PRED ROKOM
Moja spoločnosť LifeBoat dokáže z oceána plného slanej vody
lacno a efektívne urobiť zásobu pitnej vody
a to vďaka prístroju malému ako piksľa vločiek.
Vločky!
Niektorí, samozrejme, vraveli, že sa to nedá.
Veľmi rada ich ale presvedčím o opaku.
AŽ DO DNA PRÍBEH LIFEBOAT
Kapitola prvá: SPUSTENIE
Toto je príbeh o malom dievčati s veľkým snom.
Ale začína zábermi na iné malé dievča, ktoré nám dalo zábery
z jej rozhovoru s prvým malým dievčaťom, ktoré vtedy už nebolo malé.
S radosťou vám prinášam rozhovor s Persephone Odairovou, šéfkou LifeBoat.
Persephone, mali ste najviac odznakov zo všetkých skautiek
a potom ste po vzore Billa Gatesa predčasne ukončili štúdium na Harvarde.
Predčasnejšie to už ani nešlo.
V deň sťahovania sme tam ani nespomalili.
VÍTAME PRVÁKOV!
Veľmi inšpirujúce.
Kedy prišiel ten aha moment, vďaka ktorému ste založili LifeBoat?
Výborná otázka.
Lisa, výborné otázky sú zbíjačky,
ktorými ničíme múry vytýčené nápadofóbmi,
aby sme otvorili priestor inováciám.
Vždy som si to o otázkach myslela.
Lisa, môj dedo bol v druhej svetovej vojne námorník a jeho loď zničilo torpédo.
Skončil sám na záchrannom člne, Lisa.
Obklopený vodou, ktorú nemohol piť.
Prosím, nepovedzte, že umrel.
A ešte ako. Vzdal sa a potom umrel na vzdanie sa a preveľkú dehydratáciu.
Ale ja sa nikdy nevzdám
a získam financovanie, aby sa z LifeBoat stal skutočný produkt.
Nepoznáš nejakých miliardárov?
Jedného v meste máme. Príšerného pána Burnsa.
Raz zrovnal so zemou celý les,
lebo sa mu nepáčilo, ako sa naňho pozrela veverička.
Montgomery Burns.
Dobrý nápad, Lisa.
Nie, to nemal byť nápad.
Je strašný.
Za žiadnu cenu ho neoslovujte.
To ale ženu, ktorá sa raz pokúsila naklonovať Sheryl Sandbergovú
kvôli projektu do školy, neodradilo.
ENERGETICKÝ VEĽTRH
FOSÍLIE O FOSÍLNYCH PALIVÁCH: NEUDRŽATEĽNÝ RAJ
Vitajte. Rýchle varovanie, možno budeme musieť diskusiu
prerušiť kvôli tretiemu tohtoročnému superneobvyklému hurikánu.
Pridajte mi to do portfólia!
Aká smola!
A nikto z nás za to nemôže.
Pán Burns, kvôli klimatickej kríze je naša zem ohrozená.
JADRO - ROPA - UHLIE
Kto vás poslal? John Muir? Friedrich Engels? Mike Doonesbury?
Tento hurikán vraj už križuje superpožiar národného parku Everglades.
Montgomery, som zakladateľkou odsoľovacej spoločnosti.
Prichádzame o pitnú vodu a dokáže nás zachrániť iba hrdina.
Tým hrdinom môžu byť vaše peniaze.
Predávame chemikálie, ktoré ten požiar dokážu uhasiť.
Síce robia z aligátorov Godzilly,
ale pracujeme na bombe, ktorá to vyrieši.
Prepáčte, slečna. Odsoľovanie je nuda.
Ale rád zainvestujem do bomby na Godzilly.
Persephone sa nebála pána Burnsa prenasledovať ako pes.
A on sa nebál na ňu psy pustiť.
Niektoré ryby plávajú s prúdom.
Ja som morská ryba, ktorá desaťkrát zlyhá
a potom vypláva sladkou vodou na horu pri pobreží oceána.
PROSPEKT
FINANČNÁ Nástenka snov
Peňažné toky/Miera udržania zákazníkov
Tak dobre. Máte päť minút.
Čo sú toto za briadkovaní niktoši?
Dokumentárny štáb.
Nasledujú iba tých najrevolučnejších zakladateľov startupov.
Pán Burns, váš život je pre mňa ako krásna obchodná opera
a investovanie do LifeBoat by bolo ako ária pri vyvrcholení zápletky,
vďaka ktorej by ste boli ako Getty, Vanderbilt alebo tá pani zo Spanx.
Odsoľovanie je drahé a neefektívne a treba ho zrevolucionizovať.
Úspech je voľba.
Odvážte sa zvoliť si ho, pane. Odvážte sa.
Samozrejme.
Tak ako som si vybral, že sa narodím bohatý.
Spolu dokážeme zničiť biznis so slanou vodou.
Myslíte oceán?
Exaktne.
- Teda skôr excelentne. - Excelentne.
Nielenže dávam väčšinu svojich súkromných zdrojov na LifeBoat,
ale poskytujem im aj chladiacu vežu A ako nové sídlo spoločnosti.
Vežu A mal pán Burns najradšej.
zamestnanec elektrárne
Vždy vravel, ako sa v nej skrývajú vzácne spomienky.
Navyše s okamžitou platnosťou dávame výpoveď každému zo Sektora 7-G.
Veď tam robím ja!
Choď do riti, ty sviňa!
A okamžite ich zamestnávame s vyššími platmi zodpovedajúcimi odvetviu.
Si super, ty sviňa!
Burns do plánov s Persephone zapojil svojich najbohatších priateľov.
Keď investujem, vždy zvažujem základný aspekt podniku:
Domýšľam si, že by som mohol niečo mať s riaditeľkou?
Burns a Persephone onedlho firmu spoločne riadili...
BUĎ MORSKÁ RYBA, KTORÁ DESAŤKRÁT ZLYHÁ
A POTOM VYPLÁVA SLADKOU VODOU NA HORU
...so startupovou kultúrou plnou vymyslených titulov.
Persephone Odairová, ničiteľka statusu quo.
Montgomery Burns, hlavný alchymista zmien.
Waylon Smithers, černokňažník cieľavedomia.
Carl Carlson, vyjadrovací mág.
Lenny Leonard, nindža príbehov.
Homer Simpson, hviezda kompótencie.
Kompetencie.
Čo to?
Iba vizionárka ako Persephone dokáže zmeniť človeka ako Burns.
Keď pracujete pre LifeBoat, musíte používať tieto kovové slamky.
Tak super sa čistia po každom použití.
Stači...
Prečo sa to ohýba?
TEAMBUILDING
Moji drahí LifeBoateri!
Teším sa, že ste tu spolu so mnou.
Predstavte si svet s neobmedzenou zásobou pitnej vody.
Svet, v ktorom môžete každý hotelový uterák zhodiť hneď po jednom použití.
Nastalo tu veľa zmien.
Dbáme na bezpečnosť, na rozdiel od časov, keď sme boli jadrová elektráreň.
Museli sme podpísať prísne dohody o mlčanlivosti.
A ja neviem udržať tajomstvá.
Ako by som nemal hovoriť o tom, že sa Lennymu páči lektorka taliančiny.
Homer, ti ammazzo.
Firma LifeBoat rástla, nedalo sa však čakať,
aké šokujúce udalosti v nej nastanú.
Je toto taký dokument, v ktorom sa nemám dívať do kamery?
Alebo je to ako The Office, mám sa do nej dívať stále
a všetko preháňať, aby diváci vedeli, kedy sa majú smiať?
„...v peniazoch aj majetku, bohatstve aj prachatosti,“
a týmto vás vyhlasujem za muža a ženu.
Kapitola druhá: PERSEPH-MONTY
Stále tomu neviem uveriť.
Som vydatá za Montgomeryho Burnsa, legendu jadrovej energie.
Hlavného opekača sladkostí v Bohemian Grove.
Prvého človeka bez krvnej skupiny.
Je krásne zobudiť sa, otočiť sa
a vidieť dvere jej spálne cez sklo mojej hyperbarickej komory.
Z Persephone a Burnsa bol čoskoro veľmi úspešný hviezdny pár.
1 NAD 100 A 1 POD 100
LÁSKA KOLÍSKY A HROBU
LÁSKA HROU!
Médiá sa tohto vzťahu s veľkým vekovým rozdielom nedokázali nabažiť.
Je super vidieť niekoho mladého, komu leží svet pri nohách
a kto zároveň vidí silné stránky Montgomeryho Burnsa.
Teraz prišiel čas, aby Persephone vytvorila funkčný prototyp
svojho zázračného odsoľovacieho prístroja.
STRETNUTIE SPRÁVNEJ RADY
Voda vo vašich pohároch pochádza z funkčného
prototypu odsoľovacieho prístroja LifeBoat.
Pozdvihnime poháre a oslávme túto historickú chvíľu...
Čo?
Ešte sa z nej nemôžete napiť.
Konkurencia by našu technológiu hľadala vo vašom moči.
A keby sa niečo stihlo vypariť do vzduchu
a dostať sa vám do mechúrov,
všetkým vám zavedieme katéter.
LifeBoat postupovala ako všetky iné technologické spoločnosti.
NOVINÁRKA PRE SILICON VALLEY
Predstierať až do predostretia. Ja to volám „klamstvá až do bohatstva“.
Ale zamestnanci už chceli vidieť peniaze.
Platy v technológiách sú najlepšie.
Tento týždeň som Marge dal 200 opcií na akcie na nákup potravín.
Nedalo sa tým platiť.
Všetko som musela ísť vrátiť na miesto.
Medzitým si noví zamestnanci v technologickej firme zvykali
na novú firemnú kultúru.
V novej firme boli všetci takí tajnostkári,
že si papieriky s heslami zlepili z monitorov.
HESLO
Každý deň niekoho vyhadzovali.
To tetovanie je duševným vlastníctvom spoločnosti.
VÝCHOD
Celú firmu pohltila paranoja.
Kvôli záväzku mlčanlivosti mi Homer nemohol ani povedať, ako bolo v práci.
Nemôžem potvrdiť ani vyvrátiť, že nejako bolo.
Bolo zvláštne, že ma nenechali nahliadnuť do prístroja,
keďže môj titul bol Hlavný nazerač do prístroja.
A keď prišiel nejaký novinár,
zdalo sa, že sa niečo snažia zakryť.
SÚKROMNÝ MAJETOK
Stále lepšie ako pracovať pre Zuckerberga.
Niečo tajili a bol som z toho naozaj znepokojený.
Tak som Persephone napísal email.
Na druhý deň bol Carl fuč.
NIKTO
CARLOVE PHO NEBRAŤ
Napriek všetkým známkam niečoho nekalého mala spoločnosť stále aj fanúšikov.
Persephone tvorí celú moju nástenku snov.
Síce sa vydala za pána Burnsa, ale stále je to žena v pozícii CEO.
To tých trollov na internete vytáča.
Online negativita prebudila hnev zložených rúk
trocha iného trolla.
TAKTO VYZERAJÚ AKCIE LIFEBOAT
PERSEPÁRTY
VŠETKO NAJLEPŠIE, PERSEPHONE
Chcel som svojej žene dať...
Fíha. „Žene“. Stále si na to zvykám.
Výnimočný narodeninový darček.
Darčekový poukaz na Twitter?
Nie, kúpil som ti Twitter. Celú spoločnosť.
Výborná kúpa.
Majiteľ ho musel predať,
lebo jeho autonómna raketa na Mars vrazila do Medzinárodnej vesmírnej stanice.
Pán Burns, vymazali ste všetky negatívne tweety o Persephone.
Je to dôkazom toho, že ste v nejakej sekte
a odmietate kritiku jej vodkyne?
Áno, som v sekte. Nazýva sa manželstvo.
Vedie ju moja žena a ja ju pri tom musím podporovať.
Vaše manželstvo možno vediete vy, Andrew,
ale ako poznám Pilar, pochybujem o tom.
Firmou otriasol nový škandál.
Anonymný nahlasovateľ predložil nové usvedčujúce dôkazy.
CNN VYŠETRUJE
Môjho najlepšieho kamoša Carla uniesli, lebo sa chystal zverejniť niečo,
čo by túto firmu zničilo.
Ľudia si zaslúžia pravdu. Prístroj LifeBoat nefunguje.
Hlásenie bolo nahlásené a škody neodvratné.
POTOPA PRE LIFEBOAT ZATEKÁ DO TOPÁNOK
LIFEBOAT IDE KU DNU
POŠLITE IM ZÁCHRANNÝ ČLN
Pani, pani. Podľa nahlasovateľa jediný človek,
ktorý videl vnútro vášho odsoľovacieho zariadenia, zmizol.
Nie je to podozrivé?
Prečo spochybňujete CEO, ženu,
ale veríte tmavej siluete muža?
Novinka: ženy už majú tváre.
V tejto chvíli
tvrdenia o tom, že ich technológia nefunguje,
ohrozujú celú spoločnosť LifeBoat.
Je toto začiatok konca pre kedysi sľubný startup?
Odpoveď znie „rozhodne nie“.
LifeBoat zachráni ľudstvo a stane sa najbohatšou spoločnosťou na svete.
Vidíme sa pri ďalšom dieli LifeBoat pláva: Totálna obhajoba Persephone.
Tento dokumentárny seriál odteraz produkuje spoločnosť BurnsCo.
Montgomeryho Burnsa netešil dokument o startupe jeho manželky,
takže kúpil spoločnosť, ktorá ho natáčala.
To ale nezastavilo ostatných.
Biznis biznisových dokumentov je veľký biznis.
SOĽ YOU NEED IS LOVE FILM PETERA JACKSONA
Našli sme ešte viac doposiaľ stratených záberov The Beatles.
Vrátane toho, ako sa šesť hodín rozprávajú o pitnej vode.
Bez vody sa nedá robiť čaj.
Čo keby sme robili čaj z kávy?
Čo keby sme robili kávu z čaju?
Páni, čo keby sme niečo zahrali?
Prečo sa volá H2O? Určite to nemá dobrý dôvod.
NA TENKOM ĽADE ŠKANDÁL NÁZVU LIFEBOAT
Len pred pár týždňami prestali platiť za pomenovanie štadióna.
LIFEBOAT ŠTADIÓN
FTX ŠTADIÓN
moviepass ŠTADIÓN
Quibi ŠTADIÓN
BARTLES & JAYMES ŠTADIÓN
Napriek presýteniu dokumentmi o LifeBoat
vytvoril definitívnu verziu rozprávač taký zaujímavý,
že 12 hodín dokumentov o národných parkoch vďaka nemu pôsobilo ako 11 hodín.
LIFEBOAT: OPUSTENIE LODE Dokument Kena Burnsa
Kapitola prvá: PERCENTÁ SOLI V SLZÁCH
Záhadný nahlasovateľ tvrdil,
že odsoľovací prístroj bol iba výmysel.
Prístroj LifeBoat nefunguje.
Nanešťastie však právny tím pána Burnsa získal celý záznam
tohto osudného rozhovoru.
Ten prístroj nefunguje.
Chcel som tu bagetu pripečenú. Táto je opečená iba zľahka.
Takto sa správate k nahlasovateľom? Ups.
Pán Burns a Persephone takto zistili, kto ich zradil.
Najatie právnikov na zničenie Homera Simpsona
sa ukázalo ako silné afrodiziakum.
Právnici LifeBoat sa neľútostne snažili Homera predvolať
a žalovať ho za porušenie mlčanlivosti.
PREDVOLANIE
Ocko dostal anonymnú správu, že je niečo, čo musí vidieť,
tak som šla s ním.
To, čo som uvidela, zmenilo tú jedinú vec, ktorú som považovala za nemennú:
môj názor.
ZDROJ ZÁZNAMU: LISA SIMPSONOVÁ
OBČERSTVENIE
ZELENINOVÉ ČIPSY BEZ TUKU
Carl, ty si ma sem zavolal. Celý čas pracuješ v laboratóriu?
Keby som pre nich ďalej nerobil tú špinavú robotu, vyzradili by svetu moje tajomstvo.
Bol som na 700 koncertoch Jimmyho Buffetta.
„Cheeseburger in Paradise“!
Takže čo tu musíte robiť?
Dávam do prístrojov LifeBoat látku jabatózu.
Rád vám to vysvetlím.
V roku 1970 prestali vyrábať sýtený diétny nápoj Jab,
lebo jeho umelé dochucovadlo bolo príliš sladké.
Firma LifeBoat skúpila tisíce nepredaných plechoviek Jabu,
pretože jabatóza je taká silná, že prekryje chuť soli.
Ó, môj Bože.
Tento prístroj nič neodsolí.
Iba ju prekryje sladkou chuťou.
Tak funguje jabatóza.
Voda z oceánu sa dostane do prístroja a zrazu začne chutiť normálne.
Stále je v nej ale viac soli ako v pohároch v Margaritaville.
Ó, môj Bože.
LifeBoat skutočne nefunguje a Persephone je podvodníčka.
Ale má dobrý merch.
Bolo treba konať a čas sa krátil.
Prišiel obávaný deň predvedenia.
Prístroj LifeBoat mal šancu ukázať svoju schopnosť na základnej škole.
Pitná voda v škole bola nahradená tekutinou z LifeBoat:
jabatózovou slanou vodou.
Zamestnanci LifeBoat vyšli s podvodom na trh.
Teraz sa toho mali napiť deti.
Pán Burns! Voda z LifeBoat nie je bezpečná.
Je to len veľmi sladký soľný roztok.
Netrepte. Moja žena je krásny génius a čokoľvek robí, to sa jej darí.
Všetko, čo povie, je pravda.
Najlepší vynález od čias kolesa. Nech to tu tečie prúdom!
Kamoško, kamoško.
To, čo k nej cítite, je čerstvá láska, nie manželská láska.
Ale my už sme manželia.
To áno, ale manželská láska to ešte nie je.
A keď to príde, všetky chyby vašej ženy uvidíte ako film, ktorý sa nedá vypnúť.
Čo tým chcete povedať?
Musíte sa na svoju ženu pozrieť pohľadom manžela.
Voda je pôvodné crypto.
Každá kvapka je zakódovaná v biologickom blockchaine
a my sme akvanauti pitnej budúcnosti.
Toto je Voda 3.0!
Nerozumiem ničomu, čo kedy povedala.
A teraz ste manžel.
Keďže máte konečne otvorené oči...
To nie! Tie deti sa idú napiť jedu
a najhoršie na tom je, že za to budem právne zodpovedný ja.
Zodpovedný!
To by sa stalo, keby Homer nezatvoril ventil.
Prepáčte, spravili sme to kvôli upútavke.
Viete, aké ťažké je donútiť ľudí pozrieť si dokument,
ktorý sa netýka vraždy v malom meste?
Zlatko, prosím, priznaj sa.
Tvoj zázračný vynález je výmysel.
Ak to priznáš, možno to spolu ešte zachránime.
Láska, základná fiktívna technológia určite funguje.
V tej chvíli sa tento nečakaný a veľmi nechutný románik skončil.
Áno, bol som zaslepený. Nevnímal som, ako so mnou manipuluje.
Stála ma miliardy.
Nejde o to, že podlá. Veď aj ja som.
BUDEM ŤA ĽÚBIŤ, AŽ KÝM SLNKO NEZHASNE
A MESIAC NEZABLÚDI
Problém je, že stále tvrdí, že je dobrá.
Firma konečne skolabovala,
zaliala investorov a zamestnancov otrávenou vodou
a neschopnosťou platiť záväzky.
Persephone až dodnes odmieta priznať si zlyhanie.
Testy dokázali, že ste nič neodsolili,
vaša spoločnosť skrachovala
a pán Burns pri rozvode nejako získal aj vašich kamarátov zo strednej.
Čo bude ďalej?
Ako vravíte, Christiane Amanpourová,
firma nikdy nemala lepšie vyhliadky.
To som nepovedala.
V skutočnosti ste vo väzení.
Christiane, hovorila som vám niekedy o tom, čo zažil môj starý otec?
Aj to bola lož.
Jej dedo nikde nebojoval a neumrel na záchrannom člne.
Je to účtovník a vo voľnom čase opravuje gramatiku na Wikipédii.
Nielenže som nemal žiadne bohatstvo úspešného startupu,
prišiel som aj o tú najlepšiu ženu, akú som kedy stretol.
O pár mesiacov sme sa spolu mohli aj vyspať.
Rád vás spoznávam po tom, koľko záberov s vami som už videl
v našom dokumente Muž, ktorý predával sendviče s konským mäsom.
DERBY LAHÔDKY NA CELOKRVNOM CHLEBE
Chcete niečo dodať?
Jedinú vec. Neľutujte ma.
Je čas stavať a dobývať odznova.
Viem o sebe jednu vec.
Montgomery Burns vždy doskočí do výšin.
Okrem toho máme 90 hodín ich rozprávania o dáždnikoch.
Možno spravím dokument aj z toho.
Raz som si vzal dáždnik do sprchy.
- Ako si sa umyl? - Nijako.
Ale aspoň som sa nemusel vyzliekať.
Vždy, keď ja otvorím dáždnik, prestane pršať.
Potrebuješ naň strešné okno.
Čo keby si mal veľký dáždnik stále v kufri?
To znie, že hovoríš o dáždnikoslonovi.
Asi tu zgebnem, môžeme ďalej pracovať?
To neznie zle.
„Get Back“.
Raz som dáždnikoslona videl v cirkuse. Zarábal drobné oriešky.
Preklad titulkov: Richard Varga